تمت ارشفة منتديات نبع الفرات
[صورة]السلام عليكم [صورة]
بعد التحية والسلام
احب اهديلكم هاي الابو ذيات الجديدة والحلوة
**********
الدنيه من حزنهه علمتني
شلعت متني وأكلهم عله متني
كتلتني وآنه أدور عل أمتني
وأكلهم علي بس يبجي خطيه
حبك درساني علماني
وماني الزين عندك عله ماني
أظل جندوب عايش علأماني
وأكولن سهله هم تفرج عليه
أحتركنه أحنه بغيابك ولعينه
الفرح جاوين عني وله عينه
صرت بيد الخبيثه واللعينه
وصرت حايط نصيص للبليه
سواد الشعر ضيع لون ماشاك
وأكيد أنته سليل الحور ماشاك
صدك هنياله كلمن يوم ماشاك
والغثك صدك نعله عله أبيه
وحك الي بده القرأن بسمه
تركني وضاعت من اشفاي بسمه
الكلب ماصاح بسمي صاح بسمه
لان هوالكلب والروح اليه
واوحي بالضماير ردت يوعان
طحت ماشفت منهم كام يوعان
بدية وكلت اخوي الجان يوعان
مسح حلكه بقميصي وعض ادية
وانا لمايوم وياك خله خليت
شجاك وبالظهر سجين خليت
شعندي وشبعد ياترف خليت
صفه حتى البدي هموش اليه
واريد الزم خديدك واشتمنه
واريد العن ابيك واشتمنه
تدري شراد كلبي واشتمنه
على صدرك ايموت وهاي هي
ان بحبك ابد مايوم غشيت
وعن كل البنات النظر غشيت
كعدت يمه وعليه بسكوت غشيت
وكف صاح المدرس غش عليه
كتاب من السما نازل شهد بيك
و مو دم يسري بعروكي شهد بيك
شبكته وكال هدني شهد بيك
اذا لسه الشهد لازك بديه
غصب انزل دمع عيني وسيله
لان مالي على اوصالك وسيله
هاك اخذ الكلب بيدك وسيله
يخبرك بالجره منك عليه
ياظالم لاتهيج الروح ..خلها
عساها تموت من فركاك ..خلها
لزم ايدي الطبيب وصحت ..خلها
المرض بالكلب جا شلك بدية
حلف برکبتي علي العشق مندم
ولو حتي البواجي تصير من دم
کلبي مو صخر يا ناس من دم
ويحبه شثکر ما يقسي عليه
هلا بالبيك كل لسان ينشد
وبسمك كل حبل مگطوع ينشد
شگل للگصدني عليك ينشد
ونت شوفتك شحت عليه
زوج طيور حبنة صفــــــن بس تك
وصرنة للشماتة علـــــج بستك
ما ادري شجاني وكمت .بستك
اعذرني عالجرالك مو بدية
قسم بالدين وبعشرت مراجـــــع
احبك كلت وبحجيي مراجـــــع
طبيبي انته وصرت بيدك مراجــــع
ضحكتك طيبت كل مرض بيـــــه
شمس تضوي للصاحب تره سمـــاي
وعله اوراق الوفه امسجل تره سمـــاي
عطش وكلاص من عيني ترس مـــاي
عماني وللهلاك يكود بيـــــــه
حبيبي شلون حالك وصفه اليه
عوف الناس كلهه وصفه اليه
مريض وصرت انت وصفه اليه
من اشوفك كل مرض مايبقه بيه
رمح جارح وكتنه خله بينه
ثبتنه وعيب بانت خله بينه
طبع احنه من ابونا خله بينه
نبيع ارواحنه ونحمي الخويه
تلوب الروح مشتاكــه لهلها
ودموع الشـوك بغيابك لهلها
شحال الدار لو راحوا اهلها
جاوبني يهل مبعد عليه
حبك بلقلب ياصاح .. زلزال
ومن تبعد علية ايطيح .. زلزال
اكص الساني لو وياك .. زل زل
واكص ايدي التمسك بالأذية
قهر حبك حبيبي عسل وي جوز
وربك مايتوب الكلب ويجوز
تريد انساك بس بالموت ويجوز
تلمنه الاخره ونرجع سويه
ض102ض102ض102ض102